# Безбог (връх)

### от Уикипедия, свободната енциклопедия

Връх Безбог, гледан от Безбожкото езеро

Безбог е име на връх в Пирин, разположен на Полежанското странично било (виж Полежански дял). Не е от най-високите върхове със своите 2645 м., до голяма степен остава в сянката на съседния връх Полежан. Намира се на малко разклонение на полежанското било, което започва от Полежан и се разкланя още веднъж от самия връх Безбог. На изток започва Безбожкият рид, известен още под името Трите гроба, който обгръща скътаното под него Безбожко езеро. През него преминава пътеката от хижа Безбог за Поповото езеро (през т. нар. "Малка душевадка"). На юг пък билото се спуска бързо и оформя само едно малко връхче, обрасло цялото с клек, известно като Безбожка тумба (2263 м)

Връх Безбог също е доста обрасъл с клек и хвойна. Той е гранитен връх, но не е скалист. Лесно се изкачва от хижа Безбог (около 35-50 мин.) по тясна пътека, която се вие между клека и може да загуби по-невнимателните туристи. Може да се покори също от юг, тоест от седловината към връх Полежан, откъдето няма храсти и изкачването е неусетно. На върха е оформена голяма каменна камара, с която е свързана легендата за името Безбог. Бог Перун имал хубава дъщеря, която живеела край Самодивските езера, но в съседния циркус живеел бог Бес, който решил да грабне хубавицата. Брат й Дженгал (виж връх Дженгал) научил за намеренията му и го подгонил, докато накрая не го настигнал на връх Безбог. Там го убил и го затрупал с камъни - камарата създава точно такова впечатление.

Има и друго обаснение за името на върха - по турско време тук било устроено "безбожно клане" на моми, които перяли платната си в езерото.

Взето от „http://bg.wikipedia.org../../../%D0%B1/%D0%B5/%D0%B7/%D0%91%D0%B5%D0%B7%D0%B1%D0%BE%D0%B3_%28%D0%B2%D1%80%D1%8A%D1%85%29.html“.

Категории: Върхове в Пирин

##### Views

- Статия
- Беседа
- Текуща версия

##### Търсене